CELEX: 32014D0090
Language: hr
Date: 2014-02-14 00:00:00
Title: 2014/90/EU: Provedbena odluka Komisije оd 14. veljače 2014. o izmjeni Priloga I. Odluci 2004/558/EZ u pogledu odobrenja programa kontrole iskorjenjivanja zaraznog goveđeg rinotraheitisa u regiji Italije (priopćeno pod brojem dokumenta C(2014) 737)  Tekst značajan za EGP

18.2.2014   
            
            
               HR
            
            
               Službeni list Europske unije
            
            
               L 46/10
            
         
      PROVEDBENA ODLUKA KOMISIJE
   
   оd 14. veljače 2014.
   o izmjeni Priloga I. Odluci 2004/558/EZ u pogledu odobrenja programa kontrole iskorjenjivanja zaraznog goveđeg rinotraheitisa u regiji Italije
   (priopćeno pod brojem dokumenta C(2014) 737)
   (Tekst značajan za EGP)
   (2014/90/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2.,
   budući da:
   
               (1)
            
            
               Direktivom 64/432/EEZ utvrđuju se pravila trgovine govedima unutar Unije. Njezinim člankom 9. propisuje se da država članica koja ima obvezatan nacionalni program kontrole za neku od zaraznih bolesti popisanih u njezinu Prilogu E dijelu II. može Komisiji podnijeti program na odobravanje. Na tom je popisu naveden i zarazni goveđi rinotraheitis. Zarazni goveđi rinotraheitis opis je najočitijih kliničkih znakova zaraze goveđim herpesvirusom tipa 1 (GHV1).
            
         
               (2)
            
            
               Člankom 9. Direktive 64/432/EEZ propisuje se i definicija dodatnih jamstava koja bi mogla biti potrebna u trgovini unutar Unije.
            
         
               (3)
            
            
               Odlukom Komisije 2004/558/EZ (2) odobrava se program za kontrolu i iskorjenjivanje GHV1 koji su predstavile države članice popisane u njezinu Prilogu I. za regije popisane u tom prilogu te na koje se primjenjuju dodatna jamstva u skladu s člankom 9. Direktive 64/432/EEZ.
            
         
               (4)
            
            
               Italija je Komisiji podnijela program za kontrolu i iskorjenjivanje GHV1 u autonomnoj regiji Valle d’Aosta. Taj je program u skladu s kriterijima iz članka 9. stavka 1. Direktive 64/432/EEZ. Programom se predviđaju i pravila za kretanje goveda u tu regiju i unutar nje koja su jednaka pravilima koja su se prethodno primjenjivala u pokrajini Bolzano u Italiji i s pomoću kojih se u toj pokrajini uspjelo iskorijeniti bolest.
            
         
               (5)
            
            
               Program koji je za autonomnu regiju Valle d’Aosta predstavila Italija te dodatna jamstva predstavljena u skladu s člankom 9. Direktive 64/432/EEZ treba odobriti.
            
         
               (6)
            
            
               Prilog I. Odluci 2004/558/EZ potrebno je stoga izmijeniti na odgovarajući način.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog I. Odluci 2004/558/EZ zamjenjuje se tekstom iz Priloga ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 14. veljače 2014.
      
         
            Za Komisiju
         
         Tonio BORG
         
         
            Član Komisije
         
      
   
   
      (1)  SL 121, 29.7.1964., str. 1977/64.
   
      (2)  Odluka Komisije 2004/558/EZ od 15. srpnja 2004. o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznog goveđeg rinotraheitisa i odobrenju programa iskorjenjivanja koji su predstavile određene države članice (SL L 249, 23.7.2004., str. 20.).
   
      PRILOG
      Prilog I. Odluci 2004/558/EZ zamjenjuje se sljedećim:
      
         
            „PRILOG I.
            
                        Države članice
                     
                     
                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 9. Direktive 64/432/EEZ
                     
                  
                        Češka
                     
                     
                        Sve regije
                     
                  
                        Njemačka
                     
                     
                        Sve regije, osim savezne države Bavarske
                     
                  
                        Italija
                     
                     
                        Regija Friuli-Venezia Giulia
                        Regija Valle d’Aosta
                        Pokrajina Trento”